Diari Oficial de la Generalitat Valenciana


Sumari del DOGV 8953, del 16-11-2020 (2020/9121)

Notificació de la sentència dictada en el procediment ordinari número 564/2018.
-------------------------------------------------------------------------------

### Dades del document

Número de DOGV
:   8953

Data del DOGV
:   16-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9121


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment ordinari número 564/2018. [2020/9121]  
En el present procediment ordinari núm. 564/2018 seguit a instàncies d'Unión de Créditos Inmobiliarios, SA, contra herència jacent de Juan Antonio López Sansanó s'ha dictat sentència, que literalment diu:  
  
  
Sentència núm. 000157/2020  
Jutge que la dicta: Víctor Manuel Capilla Cardona   
Lloc: Massamagrell  
Data: 27 d'octubre de 2020.   
Part demandant: Unión de Créditos Inmobiliarios, SA  
Advocat: Antonio Pérez-Manglano Ordovas  
Procuradora: Isabel Orts Tallada   
Part demandada: herència jacent de Juan Antonio López Sansanó, en situació de rebel·lia processal.  
Objecte del judici: resolució contractual  
Antecedents de fet  
Primer. Que la part actora va interposar demanda de judici ordinari en la qual, després d'al·legar els fets i fonaments de dret que va estimar d'aplicació, va acabar sol·licitant al jutjat que dictara sentència en els termes que consten en la pètita d'aquesta.  
Segon. Admesa a tràmit la demanda, es va acordar citar la part demandada perquè es personara i contestara aquesta, i no ho va fer; i per resolució judicial se la va declarar en rebel·lia i es va acordar convocar les parts a l'audiència prèvia.  
Tercer. Celebrada l'audiència prèvia al judici de data 26.10.2020, va comparéixer únicament la part actora, qui es va ratificar en el seu escrit de demanda i va interessar rebre el plet a prova, acordat de conformitat i sent la proposta i admesa la de documents, consistent en la reproducció dels que ja estan en les actuacions que no han sigut objecte d'impugnació, i més documental, van quedar les actuacions concluses per a sentència d'acord amb el que es disposa l'efecte en l'article 429. 8 de la Llei d'enjudiciament civil.  
  
«Dispositiva  
Estime íntegrament la demanda interposada per la representació processal d'Unión de Créditos Inmobiliarios, SA, contra Herència Jacent de Juan Antonio López Sansano i en virtut d'això;  
- Es declara la validesa de la resolució contractual instada per UCI el dia 05.04.2018 i el venciment anticipat de la total obligació de pagament del contracte de crèdit convingut per les parts i, en conseqüència:  
a) Es condemna l'Herència Jacent de Juan Antonio López Sansanó a abonar a UCI, SA, la suma de 97.987,71 euros, corresponent als conceptes següents:  
i) 30.805,52 euros, en concepte de quotes vençudes i impagades fins a la data de resolució del contracte de préstec, comprensives de capital i interessos;  
ii) 1.011,40 euros en concepte d'interessos de demora corresponents a la quantitat anterior, pactats en la clàusula sisena- A del préstec i calculats al tipus remuneratori;  
iii) 66.170,79 euros en concepte de capital pendent d'amortització des de la data de resolució del contracte  
Així mateix, es condemna l'Herència Jacent de Juan Antonio López Sansanó a abonar a UCI, SA, els interessos legals que es meriten sobre l'import anterior des de la data resolució del contracte de préstec fins a la data en què es dicte sentència i, si escau, els interessos processals que es meriten des que es dicte sentència fins al seu complet pagament.  
  
b) Es declara que aquestes quantitats podran realitzar-se, en execució de sentència, a càrrec de la garantia hipotecària atorgada a favor d'UCI, SA, sobre la finca registral núm. 616 inscrita en el Registre de la Propietat de Massamagrell, sense perjudici d'aquelles altres mesures executives que es puguen sol·licitar i acordar en execució de sentència.  
c) S'imposen les costes a la part demandada.  
Lliureu una testimoniança de la present resolució per a unir-la a les actuacions principals i porteu l'original al llibre de sentències d'aquest jutjat.  
Notifiqueu la present sentència a les parts en legal forma.  
Manera d'impugnació: mitjançant recurs d'apel·lació davant l'Audiència Provincial de València (art. 455 LECn). El recurs s'interposarà per mitjà d'escrit presentat en aquest jutjat en el termini de vint dies hàbils comptats des de l'endemà de la notificació. Perquè puga admetre's el recurs haurà de depositar en el compte d'aquest jutjat la suma de 50,00 euros en el moment de la interposició del recurs (LO 1/2009).  
  
Aquesta és la meua sentència, que pronuncie, mane i signe.»  
  
Publicació. La sentència anterior va ser donada, llegida i publicada pel jutge que la va dictar, mentre estava celebrant audiència pública en el mateix dia de la data, de la qual cosa, jo, la lletrada de l'Administració de justícia, en done fe.  
I atés que es desconeix el parador d'aquest demandat, Herència Jacent de Juan Antonio López Sansanó, s'expedeix el present edicte a fi que li servisca de notificació de forma deguda.  
  
Massamagrell, 30 d'octubre de 2020.- La lletrada de l'Administració de justícia: Encarnación Martínez Pastor.